Täna saates - Väike Jeemen keset Lähis-Ida võimuvõitlust.
Maa väike kristlaskond võitleb ellujäämise eest.
Kunagi Talibani käes vangis olnud misjonär
jagab põhja-iraaklastele Jumala armastust.
Jeesus ilmub moslemeile unenägudes ja nägemustes.
Kogudused aitavad neil sõnumit mõista.
KRISTLIKU MAAILMA UUDISED
Võitlus Jeemenis juhib tähelepanu tagakiusatud kristlaskonnale.
Jeemeni ülestõus võib mõjutada Lähis-Ida ja maailma.
Iraan toetab mässulisi, kes püüavad valitsust kukutada.
Valitsus on olnud USA liitlaseks terrorismivastases võitluses.
Moslemienamusega Jeemen on araabiamaailma vaeseim riik.
Jeemeni tilluke kristlaskond on alati ohus.
Kristlaste elu Jeemenis on väga raske,
kuigi kristlased kannatavad usu tõttu kogu Lähis-Idas.
Sam on Jeemenist.
Julgeolekukaalutlustel ei avalda me tema isikut.
Sam pöördus islamist kristlusse.
CBN News kohtus temaga Põhja-Aafrika ranniku lähistel.
Kui võimud talle jälile saaksid,
võidakse ta vahistada või tappa.
Kõik Jeemeni kristlased on moslemitaustaga.
Šariaadiseaduses on kristlusse pöördumine keelatud.
CBN News sai Jeemenist eksklusiivset pildimaterjali.
Jeemeni põhiseadus tagab usuvabaduse, kuid see on farss.
Valitsuse väitel on riigis usuvabadus, kuid see pole tõsi.
Pered ja valitsus kiusavad iga päev kristlasi taga.
Jeemenis on 25 miljonit elanikku. Enamus on sunni moslemid.
Arvatakse, et mõni tuhat järgib salaja Kristust.
Mõtle! 21. saj Jeemenis ei tohi kristlane Piiblit osta.
Kristlaste tagakiusamine on tõeline.
David Curry juhib usuvabadust jälgivat ühendust Open Doors USA.
Open Doors avaldab igal aastal tagakiusuriikide nimistu.
Jeemeni kristlaste olukord on halb.
See on maailma karmimate tagakiusuriikide seas 14. kohal.
Kriis, kus osalevad Saudi Araabia ja Iraan,
halvendab olukorda veelgi.
Kristlased on Iraani ja saudide ideoloogiate risttules.
Kumbki ei luba vabalt kristlust harrastada.
Kümne islamiriigi toel hakkas Saudi Araabia pommitama
Iraani toetatud mässulisi.
Olukord on küpsenud aastaid.
Juhtiv sunniitlik riik Saudi Araabia ja juhtiv šiiariik Iraan
võitlevad võimu pärast Lähis-Idas.
Võitlustandriks on Jeemeni kõrbeliivad.
Jeemenis pole kunagi stabiilset valitsust olnud.
See aitab terroristidel kaost luua.
Jeemen on Araabia poolsaare suuruselt teine riik.
Saudi Araabia ja Punase merega piirnevast Jeemenst on saanud
radikaalse islami kasvulava
ja turvasadam terrorirühmitustele nagu al-Qaeda ja ISIS.
Siin mängitakse inimhingedega. Tavalised jeemenlased ei taha
islamirühmituste mõju oma riigis. See hävitab elud ja ettevõtted.
Sam palub palves meenutada Jeemenit ja eriti salausklikke,
kes palvetavad oma maa eest.
Evangeelium puudutab südameid meedia kaudu.
Inimesi tuleb Kristuse juurde. See on meie lootus.
Vestlesin Jeemenis elava mehega, kes salaja Kristust järgib.
Ta palus palvetada oma maa eest. Välismaalased lahkuvad,
kuid nad on otsustanud jääda evangeeliumi teenima.
Paavst Franciscus õhutas maailma tagakiusatud kristlasi aitama.
Ülestõusmispühapäeva jutluses
meenutas ta Keenia massimõrvaohvrite peresid.
Kristlased palvetasid ja laulsid Garissas, Keenias.
Iraagis tähistasid kristlastest põgenikud Kristuse ülestõusmist.
"Tuleb kannatlikult järgida Jeesuse teerada." Paavst ütles:
"Maailm ei saa silmi ära pöörata, kui ekstremistid kristlasi tapavad."
ISIS nõuab 30 miljonit dollarit
sadade kristlastest pantvangide eest.
Fox Newsi teatel nõuab ISIS iga vangi eest 100 000 USD.
ISIS röövis veebruaris Süüria küladest 300 kristlast.
Vabastatud on 23.
ISIS on sundinud Süüria kristlasi islamisse pöörduma
ja ähvardanud kirikuhooneid.
Heather Mercer oli üks kristlikest humanitaarabitöötajatest,
keda Taliban 2001. a vangis hoidis.
USA eriüksused vabastasid nad samal aastal.
Nüüd teenib Mercer Põhja-Iraagi kurde.
Seekord ei ähvarda elanikke Taliban, vaid ISIS.
Mercer püüab aidata kampaania Hope 4 Iraq kaudu.
Heather Mercer on harjunud sõdade rindejoonel aitama.
Siin on ta 61 meetri kaugusel ISISe võitlejaist.
Siin lehvib ISISe must lipp.
Mercer ja ühenduse Global Hope töötajad
pakkusid abi, julgustust ja palveid ISISega võitlevatele kurdidele.
See ja veel 60 sõdurit hukkusid lahingus,
mis oli seni üks hävitavamaid.
Võitlus käis just seal, kus Mercer külas oli.
Kas tunned ja näed ISISe mõju? - Teatud mõttes.
Kurdistanil on õnnestunud piirkond suhteliselt turvaline hoida,
kuid ISIS on kohal. Teame seda.
Rindejooneni on vähem kui tund.
Iga kurd ja iga kurdi pere on konflikti mõju kogenud.
Nad saadavad iga päev vägesid rindejoonele. Paljud hukkuvad.
Inimesed teavad, et ISIS on "ukse taga".
Nad teevad kõik, et neid tagasi hoida.
Merceri sõnul
on ISIS tekitanud Iraagi ajaloo suurima humanitaarkriisi.
See on mõjutanud Süürias ja Iraagis 15 miljonit inimest.
Kannatuste leevendamiseks lõi Mercer kampaania Hope 4 Iraq.
Inimesed vajavad toitu, peavarju ja igapäevaseid tarbeesemeid.
Vajatakse haridust. Pool miljonit last konutab laagreis,
kuna pole koole. Tuleb korraldada koolivõimalus.
Mercer rõhutab naiste toetamise ja jaluleaitamise tähtsust.
ISIS hoiab hetkel vangis rohkem kui 3000 naist.
Neil pole kuhugi pöörduda.
Keskendume naiste päästmisele ja nende taastumisele.
Kuidas rahvas ja kogudused aidata saavad?
Otsime sadat kogudust ja loodan, et see on alahinnatud arv.
Õhutame sadat kogudust kampaaniaga ühinema
ja sellest koguduseliikmeile rääkima.
Õhutame ka firmasid ühinema.
Tegemist on humanitaarkriisiga. Igaüks võib annetustega aidata.
Oled juba olnud pantvang ja sind päästeti.
Kas kardad, kui Iraagis oled ja töötad?
Muidugi mõtleb riskidele pea iga päev,
kuid see pole küsimus, mille tõstatada tahan.
Küsin, mis on Jumala südamel ja kus Ta oleks.
Usun, et Jeesus käib nende külade ja linnade tänavail.
Tahame olla seal, kus Temagi.
Innustav! Oli tore taas Heatheriga kohtuda!
Lisainfot kampaanias Hope 4 Iraq osalemise kohta
saab meie kodulehelt aadressil cbn.com
Järgmiseks: üha rohkem moslemeid
tuleb Kristuse juurde unenägude ja nägemuste kaudu.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Islam on maailma kiireimini kasvav religioon.
See ilmnes uurimiskeskuse Pew uuest uuringust.
Uuringu järgi on kristlus 2050. aastaks endiselt suurim usund
2,9 miljardi järgijaga.
Islam kasvab siiski kiiresti. Moslemeid on siis 2,76 miljardit
ehk miljard rohkem kui nüüd.
Kasv johtub moslemite suuremast sündivusest.
Lisaks on moslemirahvastik kristlaste omast noorem.
Lisaks kirstlastele näevad Jeesusest und ja nägemusi ka teised.
Islamimaades tulevad mehed ja naised Kristuse juurde,
kuna Ta on neile ilmunud. Jätkab Chris Mitchell.
Tere! Olen Hazem.
Hazem juhib moslemeile suunatud satelliittelesaadet "Peegeldused"
Ta kuuleb pidevalt moslemeilt,
kuidas unenägu või nägemus Jeesusest nende elu muutis.
Üks naine kirjutas: "Nägin painajat. Avasin teleri ja seal olid sina.
Su sõnad olid nii rahustavad, et jäin uuesti magama.
Unes ilmus mulle Jeesus."
Naine polnud kristlane. Ta ütles:
"Nägin Jeesust valges rüüs. Ta viitas ühele mehele.
See oli Aabraham, kes Iisakit ohverdas.
Teadsin kohe, et Jeesus oli Messias, ohver, Jumala Poeg."
Indoneesiast Marokoni pöörduvad moslemeist mehed ja naised
rekordarvul kristlusse.
Enamasti ei johtu see misjonäridest ega evangeeliumijutlustest.
Nad pöörduvad, kuna Jeesus ilmub neile unedes või nägemustes.
Ali kohtas Jeesust unenäos teel palverännakule Mekkasse.
Olin teel Mekkasse Kaaba kivile austust avaldama
ja islamikäsku täitma.
Ali lugu on DVD-l "Rohkem kui unenägu".
Tol õhtul nägin unes Jeesust.
Algul puudutas Ta sõrmega mu otsaesist ja ütles: "Kuulud mulle."
Siis pani Ta käe mu südamele: "Oled päästetud.
Järgi mind. Kuulud mulle." Jätsin oma reisi pooleli.
Järgin häält, maksku, mis maksab.
DVD räägib teistest moslemitest, kes tulid unede või nägemuse kaudu.
Mõned pole kunagi mõelnudki Jeesusele kui Päästjale.
Nad on rahul islamiga. Nad näevad unenägusid.
Tom Doyle teenib ühenduses E3.
Ta evangeliseerib koos naise Joannaga moslemeid.
Ta kirjutas moslemite nägemustest ja unenägudest hiljuti raamatu.
Jumal on õiglane. Inimesed otsivad. Pole Piibleid,
ja külas pole misjonäre. Jeesus toob sõnumi kuidagi kohale.
See naine pärineb Kesk-Aasiast. Varjame tema isikut.
Kui usklikelt küsida, kuidas nad usule tulid,
vastab 80% neist, et nägid Teda unes.
Kristlasest sõber õhutas seda naist paluma, et Jumal räägiks temaga.
Otsustasin Teda paluda.
Järgmisel päeval nägin und,
kus Jeesus oli sild.
Otsustasin Tema juurde tulla.
Doyle'i sõnul on unenägu pöördumise algus, mitte lõpp.
Keegi ei lähe magama moslemina ega ärka kristlasena.
Unenäod ja nägemused murravad valekäsitlusi
nagu teeniksime kolme jumalat või et Piibel on vale.
Keset Lähis-Ida poliitilisi torme
näevad Doyle'id seda vaimse maavärinana.
Kui olukord Lähis-Idas pingestub, liigub Püha Vaim võimsamalt.
Kui südamed on avatud, rahvas on meeleheitel, valitsused vahetuvad
ja kõige alused kõiguvad, on Jeesus vastus ja vajadustetäitja.
Paljude veteranmisjonäride sõnul jõuavad unenäod ja nägemused
koos satelliittelevisiooniga rekordarvu moslemiteni.
Pöördunuid on rohkem kui iial varem islami 1400-aastases ajaloos.
Doyle'id õhutavad Lääne usklikke vaimsele revolutsioonile.
Lõikust on palju, aga töötegijaid on vähe.
Kõik usklikud on pühendunud evangeeliumit levitama.
Igaüks võib palvetada.
Ükski valitsus või juht ei saa takistada eestpalveid.
See jõuab mis tahes riiki. Usklikud peavad palvetama,
et Jumal viiks evangeeliumi maailma äärteni.
Chris Mitchell, Jeruusalemm
Järgmiseks - kohvi kuningriigile.
USA kogudused aitavad Ladina-Ameerika põllumehi.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus
sisaldab mänge, videoid ja vastuseid küsimustele.
Tasuta rakenduse võib alla laadida iTunesist
ja Google'i mängudepoest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
2015. a nelipühal kogunevad usklikud maailma äärtest Jeruusalemma
kõndima Jeesuse jälgedes,
palvetama Getsemanis ja rõõmustama tühjal haual.
Osaleb üle saja jutlustaja ja suur hulk ülistusartiste.
Lisainfot Empowered21 konverentsist ja registreerida
saab aadressil Jerusalem2015.com.
Maikuus Jeruusalemmas.
USA väikelinna pitsaäri
sattus rambivalgusse usuvabaduse tõttu.
Memories Pizza Walkertonis, Indianas,
pidi saadud ähvarduste tõttu uksed sulgema,
kui lubas teenindada homodest kliente kuid mitte homode pulmi.
Toetajad lõid netilehe, kus neid annetustega aidata saab.
Laupäevaks oli arvele kogunenud üle 800 000 dollari.
Annetuste hulk hakkas jõudsalt kasvama
ka 1000 USD trahvi maksnud Washingtoni lillepoe heaks,
mis ei nõustunud toimetama lilli homopulmadesse.
Nad said üle 80 000 USD.
USAs on tavaks enne jumalateenistust kohvi juua.
Võiks öelda, et sellest on saanud peaaegu liturgia osa.
See näib olevat kristlaste "lemmikuimasti".
Ma poleks pidanud seda ütlema. Nüüd lõid kaks kirikut mesti
Ladina-Ameerika farmeritega.
Jätkab David Mims.
Paljud rühmitused läkitasid maavärina järel Haitisse abitiime.
Üks läkitaja oli Houstoni lähedal asuv Woodlands Church.
Enamik abist ja uudistest keskendus Port-au-Prince'ile.
Woodlandsi misjonärid märkasid, et abi vajati ka mägikülades.
Märkasime, et maas vedelesid kohvioad.
Uurisime, milles asi.
Nad ütlesid: "Keegi ei osta kohvi. Pole kellelegi kohvi müüa."
Küla asus perifeerias.
Nad nälgisid. Puudu oli toidust, rõivaist ja haridusest.
Neil oli toodangut, kuid polnud ostjaid. Ütlesime:
"Oskate kohvi kasvatada. Meie oleme kõvad kohvijoojad."
Toored kohvioad toimetatakse Houstonisse.
Vabatahtlikud röstivad ja pakivad kohvioad.
Kogudus ostab ja joob nagu hull.
Koguduses käib nädalas üle 18 000 inimese.
WC Trading Company kohvil on loomupärane turg.
Turustamine on lihtne. Rahvas joob kohvi igal juhul.
Samal ajal saab head teha.
Hinnanguliselt aitab koostöö ligi 8000 haitilast.
Maksame õiglast hinda.
See on kolm korda rohkem kui tavalised tootjahinnad.
Tuludega ehitame kliinikuid
ning rahastame toidu- ja haridusprogramme.
USA pealinnas Washingtonis
teeb NCC kogudus Kolumbias sama, mis Woodlands Haitil.
NCC kohvi kasvatatakse konfliktipiirkonnas,
mis on kurikuulus röövide, autopommide ja atentaatide poolest.
Santiago Moncada ja Steve Thaler töötasid misjonireisil kohalike lastega.
Olime kutsunud üritusele pastori,
kes edastas mägedes elavate farmerite tunnistuse.
Regioon on sissimässuliste käes. Kui farmerid usule tulid,
hävitasid nad kokaiiniistandused ja istutasid asemele kohvipuud.
Oad olid lõikuseks valmis, kui Moncada ja Thaler kohale jõudsid.
Algul tõime kogudusse vaid väikseid koguseid.
Kogused kasvasid siiski kiiresti.
Nüüd toome sisse tuhandeid kohvikilosid.
Redeeming Groundsi kohvi müüakse Washingtonis ja internetis.
Vastuvõtt on olnud suurepärane.
Laieneme pidevalt. Algul osalesid vaid mõned farmerid,
nüüd oleme hävitanud 22 hektarit kokaiiniistandusi.
Tänu sellele liigub tänavail 1700 kg vähem kokaiini,
mille tänavahinnaks oleks üle 80 miljoni dollari.
Kolumbia farmerid otsustavad ise, kuidas tulu kasutada.
Nad tahtsid osta jõulukinke sissimässulistele,
et nood perede juurde naaseksid.
Rahastatud on kastmissüsteeme ja haridusprogramme.
Redeeming Groundsi kohvi müüakse Kapitooliumil Ebenezeri kohvikus
ja USA eripoodides. Kohvi räägib Jeesuse armastuse väest.
Kliente huvitab, miks farmerid kokaiini kohvi vastu vahetavad.
Mõistlik oleks oletada,
et kokaiini kasvatamine oleks atraktiivsem.
Siis saame võimaluse taustafaktoritest rääkida.
Saame jagada farmerite tunnistust.
Usuletulemine veenis neid muutust tegema.
Rahvas näeb, et tuleme üha uuesti tagasi.
Me ei tee asju enda pärast, vaid nende aitamiseks.
Muudame maailma kaks korda kiiremini,
kuna joome nii palju kohvi.
David Mims, CBN News
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et külad saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu,
abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Hakka CBN-i partneriks ja tee otsekorraldusleping.
Võid aidata maailma oma kodust.
Pat Robertson lindistas hiljuti erisaate,
et vastata küsimusele, kas Jumal tervendab veel tänagi.
Tahame õpetada,
kuidas Jeesuse Kristuse kaudu pääseb elava Jumala väeni.
Leia vastused ja saa oma usus julgustatud.
Jeesus selgitas tervenemist ja imesid.
Pat Robertson õpetab uuel DVD-l tervenemise piibellikust taustast,
ahistuse ja mure vahetamisest usu ja usalduse vastu,
ning tervenduspalvest.
DVD-l on ka tunnistusi Jumala tervendava väe kohta.
Haarasin päästerõngast, Jumalast.
Võib usaldada arste, kuid Jumal on see, kes tervendab.
Avasta tervenemiseni viivad Piibli põhimõtted
Pat Robertsoni õpetusest. DVD nüüd saadaval.
Pastor Robert Schuller suri 88-aastaselt vähki.
Schuller hakkas jutlustama 1955. a renditud drive-in teatris.
1970. a alustas ta teletööd "The Hour of Power".
1980 ehitas ta Chrystal Cathedrali.
Kirikuhoone müüdi 2010. a koguduse pankroti tõttu.
Tema poja sõnul õppisid paljud Schulleri töö kaudu Jeesust tundma.
See on tänaseks kõik. Loodetavasti saite õnnistatud.
Mulle meeldis kohvilugu. Kohtumiseni! Jumal õnnistagu teid!
Tõlge: Monika Jaaguri